ยูฟ่าแชมเปียนส์ลีก นัดชิงชนะเลิศ 2015
ยูฟ่าแชมเปียนส์ลีก นัดชิงชนะเลิศ 2015 เป็นการแข่งขันนัดชิงชนะเลิศของยูฟ่าแชมเปียนส์ลีก ฤดูกาล 2014–15 เป็นครั้งที่ 60 ของการแข่งขันชิงแชมป์สโมสรในทวีปยุโรปโดยยูฟ่า และเป็นฤดูกาลที่ 23 นับตั้งแต่การเปลี่ยนชื่อจากยูโรเปียนแชมเปียนคลับเป็นยูฟ่าแชมเปียนส์ลีก การแข่งขันจะมีขึ้นในวันเสาร์ที่ 6 มิถุนายน 2015 ณ โอลึมเพียชตาดิโยน กรุงเบอร์ลิน ประเทศเยอรมนี ระหว่างสโมสรจากประเทศอิตาลี ยูเวนตุส และสโมสรจากประเทศสเปน บาร์เซโลนา